НОРМИ НА ЕТИЧНО ПОВЕДЕНИЕ НА УЧЕНИЦИТЕ
В ЕГ „ПРОФ. Д-Р АСЕН ЗЛАТАРОВ“ – ХАСКОВО

1. На всеки ученик  е гарантирано правото на:
· свобода на изразяване на мнение;
· свобода на мисълта, съвестта и религията при спазване на законите на Република България;
· формиране на собствени възгледи и право да ги изразява свободно.
2. Всеки ученик има правото на закрила срещу нарушаващи неговото достойнство методи на възпитание или упражнявани върху него форми на физическо, психическо или друг вид насилие или тормоз.
3. Всеки ученик има правото на подкрепа за нормалното му физическо, умствено, нравствено и социално развитие.
4. Всеки ученик и всяко семейство заслужават да бъдат подпомогнати, за да развие ученикът пълния си потенциал.
5. Всеки ученик има право интересите му да се защитават по най- добър начин във всички случаи.
6. Всеки ученик, попаднал в риск, има правото на специална закрила за извеждането му от рисковата ситуация.
[bookmark: _heading=h.gjdgxs]От учениците в ЕГ „Проф. д-р Асен Златаров“ се очаква да спазват следните норми на етично поведение:
1. Да проявяват себеуважение и уважение към другите и да поемат отговорност за собственото си поведение.
2. Да познават и спазват приетите правила и реда в училище.
3. Да не пречат на останалите при упражняването на техните права и задължения.
4. Да не използват груб език, обидни думи и да не злепоставят другите членове на училищната общност.
5. Да не допускат насилие и тормоз в общуването си с околните.
6. Да се стремят към разбиране, толерантност и подкрепа спрямо различните хора, включително спрямо учениците със специални образователни потребности.
7. Да приемат за първостепенно свое задължение в училище своето обучение.
8. Да не провокират конфликти с останалите членове на училищната общност и да се стремят да ги предотвратяват съобразно разписаните правила в училище.
9. Да се стремят към високи постижения, без да се отнасят с пренебрежение, омаловажавайки постиженията на другите.
10. Да се отнасят внимателно и с грижовност към по-малките ученици.
11. Да търсят решение на проблемите, като се обръщат за съдействие към родителите си, класния ръководител, училищния психолог и училищното ръководство.
12. [bookmark: _GoBack]Да посещават училище в прилично облекло, което е подходящо за институцията, без да демонстрират материално благополучие пред останалите ученици.
13. Да пазят училищното имущество, което е публична собственост, така, както пазят личните си вещи.
14. Да се грижат се за чистотата в училище и извън него и да опазват околната среда.
